Groot nuus vir iPhone-eienaars ná omstredenheid | Maroela Media
Nadat Apple in Desember verlede jaar bevestig het dat hy sy ouer iPhone-fone stadiger maak, gaan dié reus dit nou moontlik maak vir eienaars van ouer fone om hul batterye teen ŉ afslagprys te vervang.
Apple-aanhangers was veral warm onder die kraag omdat dít gebeur sonder dat die maatskappy vir gebruikers ŉ goedkoop manier gee om ou iPhone-fone se batterye te vervang.
Apple het onlangs bekend gemaak dat die batterye van sommige van sy fone nou teen R430 vervang kan word.
Dié fone kom in aanmerking:
Só werk die proses:
Diegene wat in aanmerking wil kom vir dié afslagprys moet eers ŉ afspraak maak op die iStore-webwerf. Nadat jy ŉ afspraak gemaak het, moet jy jou iPhone na een van die 24 iStore-winkels landwyd neem.
“Tegnici sal in die winkel kyk of jou iPhone in aanmerking kom vir die nuwe battery. Jou slimfoon sal daarna na ons dienssentrum gestuur word vir ŉ volledige tegniese assessering en om uiteindelik die battery te vervang,” lui ŉ verklaring op Apple se webwerf.
Die maatskappy sal self ŉ afspraak by die dienssentrum maak vir die assessering. Eienaars moet bereid wees om tussen drie en vyf dae sonder hul selfone klaar te kom.
Stoor al die inligting op jou iPhone op ŉ eksterne hardeskyf.
Deaktiveer die ‘Find my iPhone’-opsie
Om ŉ afspraak vir jou selfoon te maak, besoek die iStore-webwerf. Kyk ook op die iStore-kaart waar die naaste winkel aan jou is.
Maak dit so moeilik moontlik. Wie kan vandag vir vyf dae sonder sy slimfoon klaarkom vir die assesseering daarvan en dan nog die kans staan om afgekeur te word vir die paar rand korting op n battery. n Vriend van my het altyd gesê ” nie werd die moeite nie”
Hulle moet dit verniet doen man! Hulle lieg al jare daaroor nou moet ons nog betaal vir hulle lieg stories. Ek sal nie n sent betaal om daai battery te vervang nie.
Nee wat. Hallo Samsung! :-)
Jakes Kruger · 1 jaar gelede
Belaglik, maak so moeilik moontlik want hulle weet mens sal nie 5 dae sonder n foon sit nie. Was nou al vir jare n iPhone ondersteuner maar met laaste software update en niu hierdie storie weet ek nie meer nie???